Ritratt: Miguela Xuereb .td_uid_2_61793c7461e5c_rand.td-a-rec-img{text-align:left}.td_uid_2_61793c7461e5c_rand.td-a-rec-img img{margin:0 auto 0 0} Il-Partit Nazzjonalista appella lill-Gvern biex jestendi l-għotja tal-karozzi elettriċi għall-vetturi second hand ukoll. Dan qalu illum fi stqarrija il-Kelliem tal-PN David Thake wara li Transport Malta wisset lill-importaturi tal-karozzi li jekk jgħollu l-prezzijiet tal-vetturi f'daqqa, se jiġu esklużi mill-iskema tal-Gvern li għandha l-għan li traħħas il-prezzijiet tal-vetturi elettriċi. Skont rapport ta' The Times of Malta , Transport Malta rċeviet numru ta' rapporti minn konsumaturi li qalu li hekk kif tħabbret din l-iskema, il-prezzijiet tal-karozzi żdiedu minnufih. Thake qal li jekk Transport Malta teskludi dawn l-importaturi kollha, se jkun hemm nuqqas ta' għażla kbira għall-konsumaturi Maltin. Hu saħaq ukoll li m'għandhiex ir-riżorsi biex tiżgura kompetizzjoni ġusta u qas hi l-awtorità kompetenti biex tara li dan isir. "Għalhekk Transport Malta effettivament se tippenalizza lix-xerrej u mhux lill-bejjiegħ għax jekk trid tip speċifiku ta' karozza elettrika, sempliċement issa jkollok tixtriha mingħajr l-għotja," ikkonkluda Thake. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61793c7462338_rand.td-a-rec-img{text-align:left}.td_uid_3_61793c7462338_rand.td-a-rec-img img{margin:0 auto 0 0}